Kezdetben a "Southampton" a Földközi-tengeren szolgáló 2. könnyűcirkáló rajhoz tartozott, de 1914-ben a Vörös-tengerre vezényelték. Ez év novemberében a hajó részt vett a német "SMS Konigsberg" cirkáló elleni hadműveletekben is. 1915 májusában a "Southampton" a Dardanellák térségében szolgált és támogatta a szövetségesek Gallipoli-i partraszállását. 1916-ban visszatért a hazai vizekre, majd a Nagy Flotta 3. könnyűcirkáló rajának tagjaként részt vett a helgolandi csatában. A könnyűcirkáló részt vett a jütlandi csatában is, a 2. könnyűcirkáló raj zászlóshajójaként. A csatában ezen a hajón tartózkodott William Goodenough kapitány. A csata során a "Southampton" megtorpedózta az SMS Frauenlob cirkálót, ami ennek következtében elsüllyedt. 1916. május 26-án a brit könnyűcirkáló aknára futott, de sérüléseit kijavították, és túlélte a háborút.